Ńdɔ̄ hḿ Mósɛs ai esámbá bɔ́n bə́ Ísraɛ̂l bə́ ngáyia é dzīá ólugú Ǹtí dzī, bɔ́ nâ: “Mangəmə Ǹtondôbə yǎ ā kúban dúmá, ǎ wōá á máŋ ekabilí ai m̀bɛ̂d ekabilí. 2Atí dáma, ai ngul dzama, ńnye a və́ ma byā, a nə Zambá wam, ńdɔ matáŋan dúmá díé. 3A nə Zambá tará wama, ńdɔ masə́gē nyé. A nə Ǹtí. 4Ǎ mana yǎ woa á mə̄ndím bikalíg bí Farawóŋ, miǹsangáŋ mísə̄ -yā bə̄bɛ́d bikabilí mí mān yīmbi. 5Bə́ nə̄ á mə̄ndím á sí, bə́ kuu fɔ́ɔ́ á bīdɔ́g anə́ mə̄kɔ́g. 6Wɔ́ wōē ó buu ngul a dzé, ǎ Ńti ! M̀bɔ́ ńnōmo woe a ndáman ǹzízíŋ təge ai ayé. 7Wanɔŋ bəsíŋ bóe ó tǎ á məkǒl á sī. Ayɔ́g dóe ládīgan anə́ ndóan esəb. 8Ai m̀fə̌b yā mīḿbóg mí dzwé míe, məndím mə́ ngakóan məngós, məndím mə́ óswé mə́ ńtə́lə anə́ bə́ yə́g myə̄g, máŋ mə́ ngavundi bibé.